**TRANS-FORM PROJEKTA IETVAROS IZSTRĀDĀTA ROKASGRĀMATA PAR PILSĒTVIDES ATJAUNOŠANU UN ATDZIMŠANU**

Interreg V- A Latvijas – Lietuvas programmas 2014. - 2020. gadam projekta LLI- 386 „Trans-form” ietvaros tika organizētas gan mācību vizītes, gan apmācību cikli par dažādiem tematiem, kas saistīti ar teritoriju revitalizāciju, pilsētplānošanu, investīciju piesaisti un visu, kas ir aktuāls veiksmīgai pilsētas attīstībai.

Viens no projekta rezultātiem – **izstrādāta metodoloģiskā rokasgrāmata par pilsētvides atjaunošanu un atdzimšanu “No degradācijas uz reģenerāciju”**. Tās izstrādi vadīja “ALPS ainavu darbnīca”, autori - Helēna Gūtmane, ainavu arhitekte, Pēteris Šķiņķis, asociētais profesors, LU ĢZZF, Marks Geldofs (Marc Geldof) pilsētplānotājs, Armands Pužulis, pilsētplānotājs, kā arī Eduards Spiriajevs (Eduardas Spiriajevas), Klaipēdas Universitātes asociētais profesors.

Kā varam lasīt redaktora priekšvārdā - autori, balstoties uz pēdējā laika pētījumiem, savu profesionālo pieredzi akadēmiskajā, būvniecības un plānošanas praksē, Eiropas labas prakses piemēros un projekta īstenošanas laikā kopīgi gūtām atziņām, mēģina skatīt teritoriju degradāciju visaptveroši un rast atbildes uz jautājumiem: **Kā veidojas degradētās teritorijas un sapratne par tām? Kāpēc šodien biežāk runājam par revitalizāciju un reģenerāciju, nevis par degradāciju? Vai un kā šo jēdzienu lietošana ietekmē plānošanas rīcības? Kādas pieejas un instrumenti vairāk atbilst revitalizācijas un reģenerācijas mērķu īstenošanai? Kas ir labas prakses piemēru veiksmes formula?** Atbildes uz šiem jautājumiem atrodamas rokasgrāmatas četrās sadaļās. Divas sadaļas ir teorētiski konceptuālas - pirmā, kur tiek pārskatīta degradēto teritoriju problemātika, un ceturtā, kurā apkopotas rekomendācijas. Pārējās divas sadaļas ir balstītas uz pilsētvides praksēm – Eiropas labās prakses piemēru pieredzes apkopojums un projekta aktivitāšu un Latvijas, Lietuvas prakses piemēru apkopojums.

*Rokasgrāmata pieejama elektroniski katram interesentam šeit:*

<https://www.daugavpils.lv/assets/upload/manager/AttistibasDepartaments/Dokumenti/LV_No%20degrad%C4%81cijas%20uz%20re%C4%A3ener%C4%81ciju_17.03.pdf>

*Vairāk par projektu Jūs varat uzzināt šeit:*

[https://www.daugavpils.lv/pilseta/pilsetas-attistiba/projekti/realizacija-esosie-projekti/starptautiskie-projekti/degradeto-teritoriju-revitalizacija-(transformations-from-slum-to-chic)-trans-form-nr.lli-386](https://www.daugavpils.lv/pilseta/pilsetas-attistiba/projekti/realizacija-esosie-projekti/starptautiskie-projekti/degradeto-teritoriju-revitalizacija-%28transformations-from-slum-to-chic%29-trans-form-nr.lli-386)

Informāciju sagatavoja

Sintija Rabčevska, telpiskās attīstības plānotāja

sintija.rabcevska@daugavpils.lv